ബാരൺ മുഞ്ചാസൻ

തന്റെ നുണക്കഥകളിലൂടെ പ്രസിദ്ധനായ ഒരു ജർമ്മൻ സൈനികനായിരുന്നു ബാരൺ മുഞ്ചാസൻ (ആംഗലേയം : Hieronymus Carl Friedrich von Münchhausen, ). ഇദ്ദേഹം റഷ്യൻ സൈന്യത്തിൽ ചേർന്ന് ഒട്ടോമൻ തുർക്കികൾക്കെതിരേ രണ്ടു യുദ്ധങ്ങളിൽ പങ്കെടുക്കുകയും തിരിച്ചു നാട്ടിലെത്തിയതിന് ശേഷം തന്റെ യാത്രകളെക്കുറിച്ച് അനേകം അവിശ്വസനീയമായ കഥകളുണ്ടാക്കി പറയാൻ ആരംഭിച്ചതായി പറയപ്പെടുന്നു.

നുണക്കഥകളുണ്ടാക്കിപ്പറയുന്ന മാനസികാവസ്ഥയെക്കുറിക്കുന്ന മുഞ്ചാസൻ സിൻഡ്രോം എന്ന രോഗത്തിന്റെ പേര് ഇദ്ദേഹത്തിന്റെ പേരിൽനിന്നാണ് ഉണ്ടായത്.

ഇദ്ദേഹത്തിന്റെ കഥകളിൽ നിന്നും പ്രചോദനം ഉൾക്കൊണ്ടുകൊണ്ട് റുഡോൾഫ് എറിച് റാസ്പ് (Rudolf Erich Raspe) എന്ന കഥാകൃത്ത് കൂടുതൽ അതിശയോക്തി കലർത്തി ബാരൺ മുഞ്ചാസൻ എന്നു തന്നെ പേരിൽ ഒരു കഥാപാത്രത്തെ ഉൾപ്പെടുത്തി മുഞ്ചാസൻ കഥകൾ എന്ന പുസ്തകം പ്രസിദ്ധീകരിച്ചു.

 അവലംബം 

വർഗ്ഗം:കോമിൿ കഥാപാത്രങ്ങൾ